આ ઘટનાક્રમ જાણતા એક સોર્સે જણાવ્યું હતું કે, ‘શ્રી નારાયણે રિસન્ટલી નવી સ્ક્રિપ્ટ શાહિદને નેરેટ કરી હતી અને આ એક્ટર તાત્કાલિક એનાથી ઇમ્પ્રેસ થયો હતો. શાહિદ સંદીપ રેડ્ડી વાંગાની ‘અર્જુન રેડ્ડી'ની રીમેક તેમજ રાજા ક્રિષ્ના મેનનની સ્પોર્ટ્સ ફિલ્મ માટે શૂટિંગ પૂરું કરશે એ પછી આવતા વર્ષથી આ ફિલ્મ માટે શૂટિંગ કરશે. શ્રી નારાયણની ફિલ્મ ઉત્તર પ્રદેશમાં સેટ થ્રિલર છે.' આ ન્યૂઝને કન્ફર્મ કરતાં શ્રી નારાયણે કહ્યું હતું કે, ‘એક વખત સ્ક્રિપ્ટ તૈયાર થઈ જશે એ પછી અમે નક્કી કરીશું કે, ક્યારથી શૂટિંગ શરૂ કરીશું, પરંતુ એ 2019માં જ થશે. કેમ કે, શાહિદે એના પહેલાં સાઇન કરેલી ફિલ્મ્સનું શૂટિંગ કમ્પ્લીટ કરવાનું છે. હું પ્રોમિસ આપી શકું કે, આ એવી સ્ટોરી છે કે જેને આ પહેલાં અજમાવવામાં આવી નથી. શાહિદ અને હું હવે ફ્રેન્ડ્સ છીએ અને સદ્‌ભાગ્યે અમને પર્ફેક્ટ સ્ક્રિપ્ટ મળી.